CELEX: 22020D0299
Language: bg
Date: 2019-12-13 00:00:00
Title: Решение на Съвместния комитет на ЕИП № 280/2019 от 13 декември 2019 година за изменение на приложение I (Ветеринарни и фитосанитарни въпроси) и приложение II (Технически правила, стандарти, изпитвания и сертифициране) към Споразумението за ЕИП [2020/299]

5.3.2020   
               
               
                  BG
               
               
                  Официален вестник на Европейския съюз
               
               
                  L 68/10
               
            
         РЕШЕНИЕ НА СЪВМЕСТНИЯ КОМИТЕТ НА ЕИП
         № 280/2019
         от 13 декември 2019 година
         за изменение на приложение I (Ветеринарни и фитосанитарни въпроси) и приложение II (Технически правила, стандарти, изпитвания и сертифициране) към Споразумението за ЕИП [2020/299]
         СЪВМЕСТНИЯТ КОМИТЕТ НА ЕИП,
         като взе предвид Споразумението за Европейското икономическо пространство („Споразумението за ЕИП“), и по-специално член 98 от него,
         като има предвид, че:
         
                     (1)
                  
                  
                     Регламент за изпълнение (ЕС) 2019/723 на Комисията от 2 май 2019 г. за определяне на правила за прилагането на Регламент (ЕС) 2017/625 на Европейския парламент и на Съвета по отношение на стандартния образец на формуляр, който следва да бъде използван в годишните доклади, представяни от държавите членки (1), следва да бъде включен в Споразумението за ЕИП.
                  
               
                     (2)
                  
                  
                     Настоящото решение се отнася до законодателство, съдържащо разпоредби относно здравето на растенията. Законодателството относно здравето на растенията не попада в приложното поле на Споразумението за ЕИП, поради което разпоредбите относно здравето на растенията не се прилагат за държавите от ЕАСТ.
                  
               
                     (3)
                  
                  
                     Настоящото решение се отнася до законодателство, което съдържа разпоредби относно живи животни, различни от риби и аквакултурни животни. Разпоредбите относно живите животни, различни от риби и аквакултурни животни, не се прилагат за Исландия, както е посочено в параграф 2 от уводната част на глава I от приложение I към Споразумението за ЕИП.
                  
               
                     (4)
                  
                  
                     Настоящото решение се отнася до законодателство относно ветеринарните въпроси, фуражите и хранителните продукти. Законодателството в областта на ветеринарните въпроси, фуражите и хранителните продукти не се прилага по отношение на Лихтенщайн, докато прилагането на Споразумението между Европейската общност и Конфедерация Швейцария относно търговията със селскостопански продукти включва Лихтенщайн, както е посочено в секторните адаптации на приложение I и в уводната част към глава XII от приложение II към Споразумението за ЕИП. Поради това настоящото решение не се прилага по отношение на Лихтенщайн.
                  
               
                     (5)
                  
                  
                     Считано от 14 декември 2019 г., Регламент за изпълнение (ЕС) 2019/723 отменя Решение 2006/778/ЕО (2) и Решение за изпълнение 2013/188/ЕС (3), които са включени в Споразумението за ЕИП и които следва съответно да отпаднат от него, считано от 14 декември 2019 г.
                  
               
                     (6)
                  
                  
                     Поради това приложения I и II към Споразумението за ЕИП следва да бъдат съответно изменени,
                  
               ПРИЕ НАСТОЯЩОТО РЕШЕНИЕ:
         
            Член 1
            Приложение I към Споразумението за ЕИП се изменя, както следва:
            
                        1.
                     
                     
                        След точка 11б (Регламент (ЕС) 2017/625 на Европейския парламент и на Съвета) от част 1.1 на глава I се вмъква следната точка:
                        
                                    „11бa.
                                 
                                 
                                    
                                       32019 R 0723: Регламент за изпълнение (ЕС) 2019/723 на Комисията от 2 май 2019 г. за определяне на правила за прилагането на Регламент (ЕС) 2017/625 на Европейския парламент и на Съвета по отношение на стандартния образец на формуляр, който следва да бъде използван в годишните доклади, представяни от държавите членки (ОВ L 124, 13.5.2019 г., стр. 1).“
                                 
                              
                  
                        2.
                     
                     
                        След точка 31р (Регламент (ЕС) 2017/625 на Европейския парламент и на Съвета) от глава II се вмъква следната точка:
                        
                                    „31рa.
                                 
                                 
                                    
                                       32019 R 0723: Регламент за изпълнение (ЕС) 2019/723 на Комисията от 2 май 2019 година за определяне на правила за прилагането на Регламент (ЕС) 2017/625 на Европейския парламент и на Съвета по отношение на стандартния образец на формуляр, който следва да бъде използван в годишните доклади, представяни от държавите членки (ОВ L 124, 13.5.2019 г., стр. 1).“
                                 
                              
                  
                        3.
                     
                     
                        Текстът на точка 14 (Решение за изпълнение 2013/188/ЕС на Комисията) в част 9.1 от глава I и точка 4 (Решение 2006/778/ЕО на Комисията) в част 9.2 от глава I се заличава, считано от 14 декември 2019 г.
                     
                  
         
            Член 2
            След точка 164 (Регламент (ЕС) 2017/625 на Европейския парламент и на Съвета) от глава XII от приложение II се вмъква следната точка:
            
                        „164а.
                     
                     
                        
                           32019 R 0723: Регламент за изпълнение (ЕС) 2019/723 на Комисията от 2 май 2019 година за определяне на правила за прилагането на Регламент (ЕС) 2017/625 на Европейския парламент и на Съвета по отношение на стандартния образец на формуляр, който следва да бъде използван в годишните доклади, представяни от държавите членки (ОВ L 124, 13.5.2019 г., стр. 1).“
                     
                  
         
            Член 3
            Текстът на Регламент за изпълнение (ЕС) 2019/723 на исландски и норвежки език, който ще бъде публикуван в притурката за ЕИП към Официален вестник на Европейския съюз, е автентичен.
         
         
            Член 4
            Настоящото решение влиза в сила на 14 декември 2019 г., при условие че са внесени всички нотификации, предвидени в член 103, параграф 1 от Споразумението за ЕИП (*1), или на датата, на която влиза в сила Решение на Съвместния комитет на ЕИП № 210/2019 от 27 септември 2019 г. (4), в зависимост от това коя от двете дати е по-късната.
         
         
            Член 5
            Настоящото решение се публикува в раздела за ЕИП и в притурката за ЕИП към Официален вестник на Европейския съюз.
            
         
         
            Съставено в Брюксел на 13 декември 2019 година.
            
               
                  За Съвместния комитет на ЕИП
               
               
                  Председател
               
               Gunnar PÁLSSON
            
         
         
            (1)  ОВ L 124, 13.5.2019 г., стр. 1.
         
            (2)  ОВ L 314, 15.11.2006 г., стр. 39.
         
            (3)  ОВ L 111, 23.4.2013 г., стр. 107.
         
            (*1)  Без отбелязани конституционни изисквания.
         
            (4)  Все още непубликувано в Официален вестник.